נייג'ל גודריץ'

נייג'ל טימותי גודריץ' (באנגלית: Nigel Timothy Godrich; נולד ב-28 בפברואר 1971) הוא מפיק מוזיקלי, טכנאי קול ומוזיקאי בריטי. גודריץ ידוע בעיקר בשל עבודתו עם להקת הרוק הבריטית רדיוהד, שהפיק את כל אלבומיה מאז OK Computer בשנת 1997. כמו כן, גודריץ חבר בלהקות אטומס פור פיס ו-Ultraísta.

במהלך עבודתו כמפיק וטכנאי עבד על אלבומיהם של אמנים והרכבים רבים, ביניהם: בק, פול מקרטני, U2, פייבמנט, אר.אי.אם. ורוג'ר ווטרס.

 ביוגרפיה 
 תקופת הילדות והנעורים 
בשנת 1971, נייג'ל נולד לוויקטור וברנדה גודריץ' בלונדון, אנגליה. בנעוריו התעניין בנגינה על גיטרה, בהשראת האמנים ג'ימי הנדריקס ופרנק זאפה, ובהמשך גם בטכנאות קול שאף בסוף בחר כנושא הלימודים במכללה.

לאחר שסיים את לימודיו גודריץ' עבד במספר אולפני הקלטות בלונדון. בראיון סיפר כי בתקופה זו הושפע בעיקר מהמפיק המוזיקלי פיל תורנלי, אשר עבד איתו ולימד את גודריץ' הרבה ממה שהוא יודע.

 עבודה עם רדיוהד 
בשנת 1994, גודריץ' פגש את להקת רדיוהד כאשר היא בתחילת דרכה וטרם פרצה לתודעה העולמית. הלהקה עבדה אז על האלבום הקצר השלישי שלה, My Iron Lung, והמפיק של האלבום ג'ון לקי, שעבד פעם עם גודריץ' באחד מאולפני ההקלטות בלונדון, הזמין אותו לעבוד כטכנאי קול של שני שירים באלבום. חברי להקת רדיוהד היו מרוצים מעבודתו של גודריץ' ומהנסיונות שלו לקחת את הצליל של הלהקה לכיוונים חדשים, והוא אף הפיק את אחד השירים באלבום, "Permanent Daylight". גודריץ' המשיך לעבוד עם הלהקה גם על אלבום האולפן השני שלה, The Bends, בתור טכנאי קול תחת המפיק לקי, וגם באלבום זה הפיק את אחד השירים, "Black Star". כמו כן, באותה העת גודריץ' הפיק מספר שירים נוספים עם הלהקה מחוץ לאלבומים, ביניהם הסינגל "Lucky".

בשנת 1996, רדיוהד הזמינה את גודריץ' להפיק את אלבום האולפן השלישי שלה, OK Computer. גודריץ' סיפר בראיון כי הרגע הזה בו קיבל את הכוח להפיק אלבום במלואו לראשונה היה משמעותי עבורו ובסוף גם שינה את חייו, הוא היה יכול לראשונה לעצב את המוזיקה של הלהקה כרצונו, ולנסות דברים שונים ומגוונים ללא הגבלה. האלבום, אשר יצא לאור בשנת 1997, הצליח מאוד והפך לאחד הבולטים של שנות ה-90, וגודריץ' המשיך להפיק את כל אלבומי הלהקה מאז. בעבור עבודתו על Hail to the Thief, אלבום האולפן השישי של הלהקה משנת 2003, אף קיבל פרס גראמי על "עיבוד האלבום הטוב ביותר".

בעקבות שיתוף הפעולה הארוך בין גודריץ' והלהקה, וההצלחה של שיתוף פעולה זה, לעיתים מכונה גודריץ' "החבר השישי" של הלהקה, בדומה למפיק ג'ורג' מרטין, שבעקבות עבודתו הארוכה והמוצלחת עם להקת הביטלס לעיתים נקרא החיפושית החמישית. בראיון משנת 2016, גודריץ' אמר כי הקשר העמוק והאמון שנבנה לאורך השנים היוו את הסיבה לשיתוף הפעולה המוצלח בינו ללהקה, והשווה את הקשר ביניהם לקשר שנוצר בין ג'ורג' מרטין ולהקת הביטלס לאורך שנים של עבודה משותפת ומה שנוצר בזכות קשר זה.

 תום יורק ואטומס פור פיס 
גודריץ' הפיק את שלושת אלבומי הסולו של תום יורק, סולן להקת רדיוהד: The Eraser משנת 2006, Tomorrow's Modern Boxes משנת 2014, ו-Anima משנת 2019.

כמו כן, בשנת 2009 הצטרף גודריץ' ללהקת אטומס פור פיס, אותה הקים יורק יחד עם אמנים נוספים (ביניהם פלי, בסיסט להקת רד הוט צ'ילי פפרז) במטרה לבצע שירים מאלבומי הסולו שלו, ובהמשך לבצע חומר מקורי של הלהקה (בשנת 2013 הלהקה הוציאה את אלבום הבכורה Amok).

 דיסקוגרפיה 
ברשימה להלן מפורטים אלבומים אשר גודריץ' היה שותף בהפקתם.
שנהשם האלבוםאמןקרדיט1990Scandaloג'יאנה נניניעוזר טכנאי קול1990Tune InThe Silent Blueמפיק מוזיקלי, טכנאי קול1991Superstitionסוזי והבנשיזעוזר טכנאי קול1992Vivienne McKoneויויאן מקונהעוזר טכנאי קול1993Buffalo Skinnersביג קאנטריעוזר טכנאי קול1994Carnival of Lightריידטכנאי קול1994Heitorהייטור פריירהטכנאי קול1994My Iron Lungרדיוהדמפיק מוזיקלי, טכנאי קול1995The Bendsרדיוהדמפיק מוזיקלי, טכנאי קול1995Feeling MissionHarvest Ministersטכנאי קול1995TotallyTeeטכנאי קול1995Booth and the Bad Angelטים בות' & אנג'לו בדלמנטיטכנאי קול1996English and Frenchהופרטכנאי קול1996Sun..!סילבר סאןטכנאי קול1996Sound of..McAlmont & Butlerמקאלמונט ובאטלרטכנאי קול, עוזר טכנאי קול, ערבוב שמע 1997OK Computerרדיוהדמפיק מוזיקלי, טכנאי קול1997Silver Sunסילבר סאןמפיק מוזיקלי, ערבוב שמע1997Plagiarismספארקסטכנאי קול1997Left of the Middleנטלי אימברוליהערבוב שמע1998Mutationsבקמפיק מוזיקלי, ערבוב שמע1998Sisters in Painג'מייקהטכנאי קול1998Try Whistling Thisניל פיןרמיקסר, ערבוב שמע1998Upאר.אי.אם.ערבוב שמע1999Can You Still Feel?ג'ייסון פלקנרטכנאי קול1999The Man Whoטראוויסמפיק מוזיקלי, ערבוב שמע1999Terror Twilightפייבמנטמפיק מוזיקלי2000Kid Aרדיוהדמפיק מוזיקלי, טכנאי קול, ערבוב שמע2001Walk OnU2רמיקסר2001Amnesiacרדיוהדמפיק מוזיקלי, טכנאי קול2001The Invisible Bandטראוויסמפיק מוזיקלי, ערבוב שמע2001RegenerationThe Divine Comedyמפיק מוזיקלי2002Rouge on Pockmarked Cheeksבראזווילמפיק מוזיקלי, ערבוב שמע, תזמורת מיתרים, פנדר רודס2002Sea Changeבקמפיק מוזיקלי, טכנאי קול, ערבוב שמע, סינתיסייזר, כלי הקשה, קלידים2003City Readingאייר & אלסנדרו בריקוערבוב שמע2003Hail to the Thiefרדיוהדמפיק מוזיקלי, עריכת קול, הקלטת קול, ערבוב שמע2004Absent FriendsThe Divine Comedyערבוב שמע2004Heroes to Zerosלהקת הבטאערבוב שמע2004Talkie Walkieאיירמפיק מוזיקלי, טכנאי קול, ערבוב שמע2004When It Fallsזירו 7גיטרה, קולות2004Do They Know It's Christmas?Band Aidמפיק מוזיקלי2005Chaos and Creation in the Backyardפול מקרטנימפיק מוזיקלי, גיטרה2005Gueroבקערבוב שמע2005The Roads Don't Love Youג'מה הייזערבוב שמע2006The Eraserתום יורקמפיק מוזיקלי, ערבוב שמע, מוזיקאי20065:55שארלוט גינסבורגמפיק מוזיקלי, ערבוב שמע2006The Gardenזירו 7טכנאי קול, גיטרה אקוסטית2006The Informationבקמפיק מוזיקלי, טכנאי קול, ערבוב שמע, קלידים, תכנות, מעבד צליל, סקראצ'ינג, תוף מרים, כלי הקשה, קולות רקע, קלימבה, תופים2006Dad's Weird Dreamסילבר סאןרמיקסר2007Pocket Symphonyאיירמפיק מוזיקלי2007The Boy With No Nameטראוויסמפיק מוזיקלי2007In Rainbowsרדיוהדמפיק מוזיקלי, טכנאי קול, ערבוב שמע2008Odd Coupleנארלס בארקליטכנאי קול, ערבוב שמע2010Turn Onsהוטראטסמפיק מוזיקלי, טכנאי קול, ערבוב שמע, קולות רקע2011The King of Limbsרדיוהדמפיק מוזיקלי, טכנאי קול, ערבוב שמע2012A Different ShipHere We Go Magicמפיק מוזיקלי2012UltraístaUltraístaמפיק מוזיקלי, מלחין, טכנאי קול, ערבוב שמע2013AMOKאטומס פור פיסמפיק מוזיקלי, תכנות2014Warpaintורפיינטערבוב שמע2014Tomorrow's Modern Boxesתום יורקמפיק מוזיקלי2015Jununשי בן צור & ג'וני גרינוודהקלטת קול, טכנאי קול, ערבוב שמע2016A Moon Shaped Poolרדיוהדמפיק מוזיקלי2016The Getawayרד הוט צ'ילי פפרזערבוב שמע2017Is This the Life We Really Want?רוג'ר ווטרסמפיק מוזיקלי, קלידים, גיטרה, קולאז'ים קוליים2019Animaתום יורקמפיק מוזיקלי2020SisterUltraístaמפיק מוזיקלי, מלחין, טכנאי קול, ערבוב שמע

 קישורים חיצוניים 

 הערות שוליים 

קטגוריה:רדיוהד
קטגוריה:מוזיקאי רוק
קטגוריה:מוזיקאים בריטים
קטגוריה:מפיקים מוזיקליים בריטים
קטגוריה:זוכי פרס גראמי
קטגוריה:בריטים שנולדו ב-1971